open-index/open-wikipedia-markdown huggingface dataset:
1. FC Saarbrücken

O **1.** **FC Saarbrücken** (en ) é un club de fútbol alemán con sede en Saarbrücken, Sarre. Dende 2020 milita na 3. Liga, a terceira categoría de fútbol en Alemaña. O club naceu como a sección de fútbol do *Turnverein Malstatt*, fundado en 1903. Independizouse dese club en 1907, dando lugar ao **FV Malstatt-Burbach**, e o 1 de abril de 1909 pasou a chamarse **FV Saarbrücken**.

## Xogadores  
*Datos actualizados a 31 de xullo de 2022.*

| style="background-color:#FFFFFF;vertical-align:top;" |

|}

## Palmarés 
* **Bezirksliga Rheinhessen-Saar (1):** 1926.
* **Bezirksliga Rhein-Saar (1):** 1928.
* **Gauliga Westmark (2):** 1942/43, 1943/44.
* **Oberliga Südwest (3):** 1945/46, 1951/52, 1960/61.
* **Ligue 2 (1):** 1948/49.
* **Regionalliga Südwest (1):** 1964/65.
* **2nd Bundesliga Süd (1):** 1975/76.
* **2. Bundesliga (1):** 1991/92.
* **Oberliga Südwest (2):** 1982/83, 2008/09.
* **Regionalliga West/Südwest (1):** 1990/00.
* **Regionalliga West (1):** 2009/10.
* **Regionalliga Südwest (2):** 2017/18, 2019/20.
* **Saarland Cup (10)**: 1997, 1998, 1999, 2000, 2004, 2011, 2012, 2013, 2017, 2019.

## Notas
O Catadoiro, Arcos, Outeiro de Rei

**O Catadoiro** é un lugar da parroquia de Arcos no concello lugués de Outeiro de Rei, na comarca de Lugo.

## Lugares e parroquias 
### Lugares de Arcos 
### Parroquias de Outeiro de Rei
Antemasque

**Antemasque** (estilizado como **ANTEMASQUE**) foi un supergrupo estadounidense de rock formado en 2014 polos antigos membros de At the Drive-In e The Mars Volta Omar Rodríguez-López e Cedric Bixler-Zavala. No seu primeiro álbum participan Flea de Red Hot Chili Peppers no baixo e con Dave Elitch na batería. Tanto Flea como Elitch tocaran anteriormente con The Mars Volta. O irmán de Omar, Marfred Rodríguez-López (anteriormente en Zechs Marquise), uniuse finalmente como baixista permanente e o membro de Blink-182 Travis Barker encargouse da batería.

## Historia 
O 9 de abril de 2014 Bixler-Zavala e Rodríguez-López nunciaron o seu novo proxecto, acompañando o anuncio co lanzamento do seu primeiro sinxelo, "4AM". Durante a seguinte semana lanzáronse tres sinxelos máis, e o seu álbum de estrea, *Antemasque*, foi editado o 10 de novembro de 2014. Aínda que Flea gravou o baixo para o disco non foi membro da banda.

O 2 de novembro de 2015 a banda estreou oito cancións novas para un seguinte lanzamento, titulado *Saddle on the Atom Bomb*. Porén, en 2022 o álbum aínda non tiña sido editado, e as redes sociais da banda levaban inactivas dende 2015, o que implica que probablemente a banda non siga activa.

## Membros 
* Omar Rodríguez-López - guitarra (2014-2015)
* Cedric Bixler-Zavala - voces (2014-2015)
* Flea - baixo (2014, só no estudio)
* Marfred Rodríguez-López - baixo (2014-2015)
* David Elitch - batería (2014-2015)
* Travis Barker - batería (2015)

### Liña de tempo 

ImageSize = width:800 height:300
PlotArea = left:130 bottom:120 top:0 right:30
Alignbars = justify
DateFormat = mm/dd/yyyy
Period = from:01/01/2014 till:01/01/2016
TimeAxis = orientation:horizontal format:yyyy

Colors =
  id:vocals      value:red  legend:Voces
  id:guitar      value:green        legend:Guitarra
  id:bass        value:blue         legend:Baixo
  id:drums       value:orange      legend:Batería
  id:album    value:black  legend:Traballos_de_estudio
Legend = orientation:vertical position:bottom columns:3

ScaleMajor = increment:1 start:01/01/2014
ScaleMinor = increment:1 start:01/01/2014

LineData =
  at:07/01/2014 color:black layer:back

BarData =
  bar:Cedric   text:"Cedric Bixler-Zavala"
  bar:Omar     text:"Omar Rodríguez-Lopez"
  bar:Flea     text:"Flea"
  bar:Marcel   text:"Marfred Rodriguez-Lopez"
  bar:David    text:"David Elitch"
  bar:Travis     text:"Travis Barker"
  

PlotData=

  width:11 textcolor:black align:left anchor:from shift:(10,-4)
  bar:Omar     from:start till:end        color:guitar
  bar:Cedric   from:start till:end color:vocals
  bar:Flea   from:start till:07/13/2014 color:bass
  bar:Marcel   from:07/13/2014 till:end        color:bass
  bar:David    from:start till:09/14/2015 color:drums
  bar:Travis   from:09/14/2015 till:end color:drums
 

## Discografía 
### Álbums 
## Notas
Fátima Pego

**Fátima Pego Vilas**, nada o 26 de marzo de 1986 en Bastavales, é unha cantante e presentadora galega.

### Traxectoria 
Desde meniña formou parte de coros infantís e participou en festivais e concursos. Estivo en diferentes concursos da TVG: *O Tequele-Tequele, O Tequele-Show, Éxito, Canteira de cantareiros* no *Luar* (con 18 anos)*...* Estudou canto, solfexo, piano e licenciouse en Comunicación Audiovisual na Universidade de Vigo.

En 2005 entrou na orquestra Suavecito (despois Palladium) na que estivo sete tempadas. Despois pasou á orquestra París de Noia De aí converteuse en cantante da Orquestra Panorama ata 2025.

En 2020 interpretou *Que sorte de terte con* Lucía Pérez e Tania Veiras, arroupadas por máis dunha vintena de rostros populares da TVG. En 2022 foi unha das catro protagonistas de *Catro gatos* da TVG e participou no *Luar*. Tamén participou no *Quen anda aí?* e outros programas da TVG.

## Notas 
## Véxase tamén 
### Ligazóns externas 
* Cantando A illa da vida
* Entrevista en *La Voz de Galicia*, 31-7-2023
Os mozos da miña vida

***Os mozos da miña vida*** (en ) é un filme estadounidense de 2001 dirixido por Penny Marshall. Foi o derradeiro dirixido por Marshall. É un filme baseado na autobiografía homónima de Beverly Donofrio, sobre unha muller que superou as dificultades, entre elas ser nai adolescente, e que máis tarde logrou un mestrado. A narrativa do filme abrangue os anos 1961 a 1985. Está protagonizado por Drew Barrymore, Steve Zahn, Brittany Murphy e James Woods. Aínda que o filme está coproducido por Beverly Donofrio, moitos dos seus detalles difiren do libro.

## Personaxes 
*Drew Barrymore como Beverly "Bev" Donofrio
**Mika Boorem como Bev Donofrio, con 11 anos
*Marisa Ryan como Janet Donofrio
**Olivia Morgan Scheck como Janet Donofrio, con 12 anos
**Celine Marget como Janet Donofrio, con 8 anos 
*Steve Zahn como Raymond "Ray" Hasek
*Brittany Murphy como Fay Forrester
*Adam Garcia como Jason Hasek-Donofrio
**Joseph M. Cannizaro como Jason Hasek (acabado de nacer)
**Noah Hartwick como Jason Hasek (3 meses)  
**Briana Tilden como Jason Hasek (8 meses)
**Skye Arens como Jason Hasek, con 1 ano
**Patrick e Robert Salerno como Jason Hasek, con 2 dous  
**Logan Arens como Jason Hasek, con 3 anos  
**Cody Arens como Jason Hasek, con 7 anos
**Logan Lerman como Jason Hasek, con 9 anos
*Lorraine Bracco como Mrs. Teresa Donofrio
*James Woods como Mr. Leonard Donofrio
*Maggie Gyllenhaal como Amelia
**Samantha Reale como Amelia, con 3 anos
**Samantha Lucier como Amelia, con 7 anos
**Skye McCole Bartusiak como Amelia, con 9 anos
*Rosie Perez como Shirley Perro-Hasek
*Desmond Harrington como Bobby
*Sara Gilbert como Tina Barr
*Peter Facinelli como Tommy Butcher
*David Moscow como Lizard Hasek

## Notas
Anomalisa

***Anomalisa*** é un filme estadounidense de 2015 escrito e dirixido por Charlie Kaufman, quen dirixiu xunto con Duke Johnson. Baséase na obra homónima de Kaufman de 2005 que fixo baixo o alcume Francis Fregoli, o cal é unha exploración da síndrome de Fregoli. *Anomalisa* conta a historia dun experto de atención ao cliente, Michael Stone (voz de David Thewlis), que percibe a todas as demais persoas (Tom Noonan) como idénticas, agás Lisa Hesselman (Jennifer Jason Leigh), a quen coñece nun hotel de Cincinnati.

*Anomalisa* estreouse no Festival de Cinema de Telluride o 4 de setembro de 2015, e estreouse nos cinemas dos Estados Unidos o 30 de decembro a través de Paramount Pictures. O filme recibiu a aclamación da crítica, con eloxios polo seu guión, dirección e contido temático. Foi nomeado ao Óscar ó mellor filme de animación na 88ª edición dos premios, sendo o primeiro filme cunha clasificación para maiores de idade en ser nomeado nesta categoría. Tamén foi nomeado nos Globos de Ouro. Gañou o Premio do Xurado na 72ª edición do Festival Internacional de Cinema de Venecia, sendo o primeiro filme animado en conseguilo.  

## Personaxes 
* David Thewlis como Michael Stone, un home de mediana idade e acento británico e un experto en atención ao cliente cunha actitude maioritariamente negativa. Para el, todas as persoas parecen e soan igual agás Lisa, a quen el percibe como diferente.
* Jennifer Jason Leigh como Lisa Hesselman, unha muller doce pero insegura que está no hotel para asistir á charla de Michael sobre atención ao cliente.
* Tom Noonan como todos os demais.

## Notas
Cobalt Blue (filme)

***Cobalt Blue*** (en ) é un filme indio de 2022 escrito e dirixido por Sachin Kundalkar, e está protagonizado Prateik Babbar, Dr.Neelay Mehendale e Anjali Sivaraman. É unha adaptación da novela homónima que conta a historia dun irmán e unha irmá que se namoran dun mesmo home; os acontecementos posteriores destrúen unha familia tradicional marathi. O filme estaba programado para estrearse en Netflix o 3 de decembro de 2021 mais foi adiado e estreado o 2 de abril de 2022.

## Personaxes 
* Prateik Babbar como hóspede sen nome
* Dr. Neelay Mehendale como Tanay Vidhyadhar Dixit
* Anant V Joshi como Aseem Dixit
* Anjali Sivaraman como Anuja Dixit
* Poornima Indrajith como sister
* Neil Bhoopalam como profesor de literatura
* Geetanjali Kulkarni como Sharda Dixit
* Shishir Sharma como Mr. Dixit

## Notas
Arneirón do xibardo

O **arneirón do xibardo** (***Coronula diadema***) é unha especie de arneirón das baleas que aparece en xibardos ou outras especies de baleas. Xa aparece descrita por Linneo na súa duodécima edición de *Systema naturæ* de 1767.

## Descrición
Como o seu nome indica, *Coronula diadema* parece unha coroa, pero ao crecer faise máis cilíndrica; os espécimes grandes chegan a 5 cm de alto e 6 cm de diámetro. Consta de seis placas rodeando un orificio hexagonal superior protexido por un par de opérculos. As placas teñen finas estrías lonxitudinais e a metade inferior adoita ter estriacións transversais irregulares.

## Distribución e hábitat
*C. diadema* encóntrase na pel das baleas. Ao falar desta especie, o zoólogo Charles Darwin (quen dedicou gran parte da súa carreira aos cirrípedes), dixo que coñecía catro sitios onde se encontrara a especie, os mares árticos arredor de Escandinavia, a costa leste de Norteamérica, cerca das Illas Británicas e na Corrente do Golfo. Outra posible localización era Nova Zelandia, pero Darwin dixo que se trataba de *Coronula reginae*. Este arneirón tamén foi encontrado na balea azul (*Balaenoptera musculus*), na balea franca austral (*Eubalaena australis*), no rorcual común (*Balaenoptera physalus*), no cachalote (*Physeter macrocephalus*) e no zifio caldeirón (*Hyperoodon ampullatus*).

## Ciclo vital
A maioría dos arneiróns son hermafroditas con fertilización cruzada, e necesitan estar moi apiñados para reproducirse. O individuo que actúa de macho estende o seu longo pene para impregnar a cavidade doutro individuo próximo, así fecúndao e nel desenvólvese o embrión até a primeira muda, cando a flotante larva *nauplius* orixinada forma parte do plancto e pasa á fase *cipris* tras seis mudas, cando xa non se alimenta. Hai experimentos en laboratorio que suxiren que a larva *cipris* é inducida a iniciar a metamorfose a arneirón xuvenil en resposta a sinais químicos da pel das baleas hóspedes.

## Galería
## Notas
## Véxase tamén 
### Bibliografía 
*
Carlos G. Amigo

**Carlos García Amigo**, nado na Coruña o 27 de xullo de 1973, é un músico solista de violoncello galego.

## Traxectoria 
### Formación 
Comezou os seus estudos musicais e a tocar o violoncello no Conservatorio Superior de Música da Coruña, para continualos despois no de Santiago de Compostela e no *Koninklijk Conservatorium* da Haia.Recibiu bolsas de estudo de diferentes institucións, como a Deputación da Coruña, a Fundación Caixa Galicia e a Fundación Pedro Barrié de la Maza, no marco dos seus ciclos de xoves intérpretes.Colaborou como profesor de Música de cámara na Escola de Altos Estudos Musicais do Instituto Galego das Artes Escénicas e Musicais. Asiste regularmente como alumno ao curso "Cánticos, Cantigas e Cantos", organizado pola Universidade de Santiago de Compostela.

### Actividades musicais 
Actualmente é membro da Real Filharmonía de Galicia de Santiago de Compostela, e compaxina a súa actividade nesta orquestra coa camerística e a docente en diversas escolas de Compostela, así como con colaboracións con agrupacións de Música antiga no ámbito español. Grcía Amigo gravou diversos CDs co grupo *In Itinere* da Universidade de Santiago de Compostela, así como coa Real Filharmonía de Galicia. Tamén realizou colaboracións en bandas sonoras, como a da serie emitida pola TVG *As leis de Celavella*. Participou, en calidade de solista, na Orquestra Sinfónica de Galicia, sendo dirixido polos mestres James Ross e Rumon Gamba. En 1999 foi membro da *Schleswig-Holstein Musik Festival Orchester*, onde foi dirixido por mestres como Mstislav Rostropovich, Christoph Esenbach o Vladimir Spivakov entre outros. Ademais, foi membro de diferentes agrupacións camerísticas como *CelliaQu4ttro* ou o *Trio Artabria*, cos que realizou concertos en diversas salas de Galicia, Cataluña e os Países Baixos.

## Notas 
## Véxase tamén 
### Ligazóns externas 
*Trio Artabria plays Haydn (I) (2007) en Youtube.
*Trio Artabria plays Haydn (II & III) (2007) en Youtube.
Man or Astro-man?

**Man or Astro-man?** é unha banda estadounidense de surf rock formada en Auburn, Alabama a principios dos anos 90 que chegou á fama durante a seguinte década.

Principalmente instrumental, Man or Astro-man? fusiona o estilo surf rock de principios dos 60 de artistas como Dick Dale e The Spotnicks con sons new wave e punk rock de finais dos 70 e principios de 80. Man or Astro-man? foi coñecido pola súa anacrónica dedicación a temas de ciencia ficción, samples de son, escuros dispositivos electrónicos (como theremins e transformadores tesla), e enérxicos concertos. Os seus primeiros álbums como *Is It ... Man or Astroman?* e *Destroy All Astromen!*[1] eran coñecidos pola súa instrumentación surf rock tradicional e as introducións con sons de ciencia ficción, pero os últimos como *EEVIAC...* e *A Spectrum of Infinite Scale* eran coñecidos polo uso de sintetizadores, impresoras (como a Apple ImageWriter II), e polo seu son experimental máis abstracto. As súas gravacións adoitan a estar salpicadas de anacos de son de películas e programas de ciencia ficción.

Crese que o grupo tomou o seu nome do póster da edición estadounidense do filme xaponés *Gasu Ningen Daiichigō*, que tiña como eslogan a frase "IS HE MAN OR ASTRO-MAN?", sendo esa liña aparentemente apropiada para ser usada no título do seu primeiro álbum, *Is It ... Man or Astroman?*

## Discografía 
### Álbums 
## Notas
Raimo Helminen

**Raimo Ilmari Helminen**, alcumado **Raipe** ou **Maestro**, nado o 11 de marzo de 1964 en Tampere (Finlandia) é un adestrador e xogador de hóckey sobre xeo retirado finlandés, que xogaba na posición de centro. Helminen xogou na SM-liiga nun só equipo, o Ilves de Tampere. Ademais xogou nos Estados Unidos nos New York Rangers, Minnesota North Stars e New York Islanders da National Hockey League (NHL), así como en Suecia nos Malmö Redhawks. Ademais de gañar o campionato do mundo, Helminen gañou os campionatos finlandés e sueco, así como a Copa de Europa. Logo da súa carreira como xogador ten adestrado a selección finlandesa sub-20, a Ilves, ao equipo da KHL Barys Astana e á selección de Kazakhstán. Entre 2016–2019 Helminen exerceu de adestrador asistente de Jokerit na KHL, mentres que na tempada 2020–21 asinou un contrato co TPS de Turku como adestrador xefe.

Helminen xogou a nivel de clubs como profesional durante 26 anos. Comezou na SM-liiga na tempada 1982–83, e a súa derradeira tempada foi a 2007–08. É considerado un emblema de Ilves. Helminen xogou 331 partidos coa selección finlandesa, polo que xogou máis partidos co seu equipo nacional que ningún outro xogador do mundo. Helminen xogou coa selección finlandesa 19 torneos de valor, entre os cales hai seis Xogos Olímpicos. Coa selección finlandesa gañou seis medallas nos campionatos do mundo e tres medallas olímpicas.

Helminen foi coñecido como xogador, principalmente como director de xogo, e en moitas ocasións asistía aos seus compañeiros antes que tentar el mesmo o lanzamento. É recordado tamén como unha persoa modesta e tranquila, que non dicía moitas palabras nas entrevistas. Logo da súa carreira como xogador recibiu numerosos recoñecementos: foi escollido para o salón da fama do hóckey sobre xeo finlandés, Ilves retirou o seu número (41), e a selección finlandesa retirou tamén o número 41 no seu honor. A súa carreira viuse ensombrecida polas ambigüidades fiscais xurdidas durante os seus anos en Malmö.

## Notas 
## Véxase tamén 
### Bibliografía 
* 
* 
* 
* 
* 
* 
*
Fanny Hesse

**Fanny Hesse**, nada **como Angelina Fanny Eilshemius o** 22 de xuño de 1850 na cidade de Nova York e finada o 1 de decembro de 1934, foi unha investigadora estadounidense, coñecida polo seu traballo en microbioloxía e no desenvolvemento do ágar como medio de cultivo de microorganismos.

## Traxectoria 
Angelina Fanny Eilshemiusl era filla de Gottfried Eilshemius, un rico comerciante de importacións, e Ceclie Le. Ela coñeceu ao médico Walther Hesse, o seu futuro marido e compañeiro de investigación, en 1872, mentres estaba en Alemaña . Fixéronse mozos en 1873 e casaron en Xenebra en 1874.

Antes do seu descubrimento, Fanny Eilshemius de Hesse fixo debuxos para as publicacións de Walter Hesse. Mentres traballaba para o seu marido como técnica no laboratorio do médico e microbiólogo alemán Robert Koch, Fanny Eilshemius de Hesse suxeriu que o agar podería ser preferible á xelatina para o cultivo de bacterias. Isto levou a Koch a utilizar agar para cultivar as bacterias que causan a tuberculose, o que supuxo un grande avance para a ciencia da súa época.

Nun artigo sobre o bacilo do tubérculo publicado en 1882, Koch mencionou o uso de ágar en lugar de xelatina, pero non lles deu crédito a Fanny Eilshemius e Walther Hesse, nin comentou por que fixera o cambio. A idea de Fanny Eilshemius de Hesse nunca resultou en ningún beneficio económico para a familia.

## Notas
The Auteurs

**The Auteurs** foi unha banda inglesa de rock alternativo dos anos 90, e un vehículo para o compositor Luke Haines (guitarra, piano e voces). Varias bandas influenciadas por The Auteurs tomaron os seus nomes de cancións do grupo. A banda polaca Lenny Valentino toma o seu nome dunha canción do álbum de The Auteurs ''Now I'm a Cowboy* ,e a banda de Minneapolis Valet colle o seu nome da canción "Valet Parking" do álbum *New Wave*.

## Historia 
Anteriormente membro de The Servants, Haines creou The Auteurs coa súa entón moza Alice Readman no baixo, e o antigo compañeiro de clase Glenn Collins na batería, incorporándose posteriormente James Banbury no chelo. Demostrando, novamente, a súa diferenza cos seus compañeiros musicais, o seguinte lanzamento da banda foi *The Auteurs vs. μ-Ziq*, formado por temas de The Auteurs remesturados polo produtor µ-Ziq (tamén coñecido como Michael Paradinas). En entrevistas da época Haines afirmaba que atopaba a música techno e house contemporánea máis interesante que a meirande parte das bandas de Britpop.

### 1996 - 2000 
En 1996 The Auteurs publicaron *After Murder Park*, producido por Steve Albini, e que incluía os temas "Land Lovers", "Unsolved Child Murder", e "Buddha". Alice Readman deixou o grupo nesta época e foi substituída por varios músicos nos concertos.

### 2001 - 2008 
Haines tocou na banda de art-pop Black Box Recorder. En 2001 publicou a banda sonora da película *Christie Malry's Own Double-Entry*, seguida pouco despois polo seu primeiro álbum en solitario, *The Oliver Twist Manifesto*. En 2003 publicou *Das Capital*, unha colección de temas regravados da época de The Auteurs, cun par de cancións novas, aparentemente destinadas como peche para a banda.

### 2009 - 2014 
En xaneiro de 2009 Haines publicou un libro titulado *Bad Vibes*, que serve tanto como un relato autobiográfico dos seus anos con The Auteurs, como un rexistro do movemento Britpop dos 90. No libro nunca se refire a James Banbury polo seu nome, falando del sinxelamente como "o Chelista", aínda que si se lle nomea ao completo nos agradecementos. Banbury traballou posteriormente con Pete Davis baixo o nome de Dadahack. O seu álbum de estrea *TAP3* era un dispositivo híbrido de reprodución casete/mp3e foi editado en abril de 2010.

En 2014 o selo independente británico 3 Loop Music reeditou todos os álbums de The Auteurs (xunto co *Baader Meinhoff* de Haines) como edicións ampliadas con caras b, demos, sesións de radio, gravacións ao vivo e remesturas. *New Wave* e *Baader Meinhoff'' tamén foron reeditados polo selo en vinilo pesado de 180gsm.

## Membros 
* Luke Haines - guitarra, piano, voces (1991-1999)
* Alice Readman - baixo (1991-1999)
* Glenn Collins - batería (1991-1993)
* James Banbury - cello, teclados (1993-1999)
* Barny C. Rockford - batería (1994-1999)

## Discografía 
### Álbums 
## Notas
Marriages

**Marriages** foi unha banda estadounidense de post-rock formada nos Ánxeles no ano 2012. A súa formación final estaba composto pola vocalista e guitarrista Emma Ruth Rundle, o baixista Greg Burns e o batería Andrew Clinco.

A banda leva inactiva dende 2015, e Rundle dixo en 2021 que non tiña previsto lanzar material novo. Dende entón, Rundle lanzou varios álbums en solitario mentres que Clinco continuou co seu proxecto Drab Majesty.

## Discografía 
### Álbums de estudio 
### EPs 
## Notas 
## Véxase tamén 
### Ligazóns externas 
* Páxina da banda en Sargent House
Bandelo, Santiago de Gaioso, Outeiro de Rei

**Bandelo** é un lugar da parroquia de Santiago de Gaioso no concello lugués de Outeiro de Rei, na comarca de Lugo.

## Lugares e parroquias 
### Lugares de Santiago de Gaioso 
### Parroquias de Outeiro de Rei
Scott Walker (cantante)

**Noel Scott Engel** (9 de xaneiro de 1943 - 22 de marzo de 2019), coñecido polo nome artístico de **Scott Walker**, foi un cantautor, compositor e produtor musical anglo-estadounidense que residía en Inglaterra. Walker foi coñecido pola súa emotiva voz barítona e o seu estilo pouco ortodoxo que o levou de ser unha sofisticada icona do pop adolescente nos anos 60 a un músico de vangarda no século XXI. O éxito de Walker produciuse principalmente no Reino Unido, onde os seus primeiros catro álbums en solitario chegaron ao *top 10*. Viviu nese país dende 1965 e converteuse en cidadán británico en 1970.

Saltando á fama a mediados dos 60 como líder do trío de pop The Walker Brothers, comezou unha carreira en solitario co álbum de 1967 *Scott*, avanzando cara a un estilo caza vez máis desafiante en álbums de baroque pop de finais dos 60 como *Scott 3* e *Scott 4* (ámbolos dous de 1969). Despois de que as vendas dos seus traballos en solitario comezasen a baixar, reuniuse con The Walker Brothers a mediados dos 70. deste período da súa carreira *The Guardian* dixo "imaxina a Andy Williams reinventándose como Stockhausen".

## Notas
Gabbro, Rosignano Marittimo

**Gabbro** é unha pequena vila na Toscana, en Italia central, que administrativamente é unha *frazione* (fracción xeográfica ou entidade local menor) do *comune* (concello) de Rosignano Marittimo, provincia de Livorno. No censo de 2011 a súa poboación era de 898 habitantes.

A vila está situada a unha altura de 204 m sobre o nivel do mar e a uns 12&nbsp;km de distancia de Livorno e a 10&nbsp;km de Rosignano Marittimo.

Por esta vila déuselle nome á rocha magmática gabro.

## Notas 
## Véxase tamén 
### Ligazóns externas 
*
Maria Edgeworth

**Maria Edgeworth**, nada en Black Bourton, Oxfordshire (Inglaterra) o 1 de xaneiro de 1768 e finada en Edgeworthstown, Longford (Irlanda) o 22 de maio de 1849, foi unha escritora anglo-irlandesa. Foi unha das primeiras autoras realistas de literatura infantil e unha figura relevante na evolución da novela europea. Sostivo ideas críticas sobre a xestión de propiedades, a política ou a educación, e mantivo correspondencia con algúns dos principais literatos e economistas do seu tempo, como Walter Scott ou David Ricardo. Durante a primeira década do século XIX, foi unha das novelistas máis lidas de Inglaterra e Irlanda. O seu nome asóciase na actualidade coa súa primeira novela, *O castelo Rackrent* (1800), na que adoptou unha perspectiva católico-irlandesa para narrar o declive dunha familia de terratenentes anglo-irlandeses.

## Obra 
* *Letters for Literary Ladies*, 1795
* ''The Parent's Assistant*, 1796
* *Practical Education*, 1798 (escrito conxuntamente co pai)
* *O castelo Rackrent* (orix. *Castle Rackrent*), 1800
* *Early Lessons*, 1801
* *Belinda*, 1801
* *Essay on Irish Bulls*, 1802 (escrito conxuntamente co pai)
* *Popular Tales*, 1804
* *The Modern Griselda*, 1804
* *Moral Tales for Young People*, 1805
* *Leonora*, 1806
* *Tales of Fashionable Life*, 1809
* *Ennui*, 1809
* *The Absentee*, 1812
* *Patronage*, 1814
* *Harrington, a tale*, 1817
* *Ormond, a tale* 1817
* *Comic Dramas*, 1817
* *Memoirs*, 1820
* *Early Lessons*, 1822
* *Helen'', 1834

## Notas 
## Véxase tamén 
### Bibliografía 
* 

### Ligazóns externas 
* Perfil  na Universidade de Adelaide.
Club Lev Iashin

O **Club Lev Iashin** (en ) é unha lista non oficial de porteiros de fútbol soviéticos e rusos que durante a súa carreira profesional deixaron a portería a cero en 100 ou máis partidos. O club leva o nome do primeiro porteiro soviético que logrou esa cifra: Lev Iashin. A lista foi creada e mantida polo xornalista e estatístico Konstantin Esenin.

## Criterios 
Para a confección da lista, Esenin tivo en conta os partidos disputados nas seguintes competicións: 

# **Campionato**: partidos nas principais competicións de liga do fútbol soviético e ruso.
# **Copa**: partidos da Copa e Supercopa de Rusia e da Unión Soviética.
# **Copas de Europa**: partidos da Copa de Europa/Liga de Campións, Copa da UEFA/Europa League, Recopa de Europa e Copa Intertoto.
# **Selección nacional** - partidos oficiais das seleccións nacionais e olímpicas.

## Club Lev Iashin 
*Actualizado a 21 de maio de 2022.*

## Notas 
## Véxase tamén 
### Outros artigos 
* Lev Iashin
Hunkpapa

miniatura|Walking Shooter (*Wah-Koo-Ta-Mon-Ih*), 1872. Delegacións Tribais ao Goberno Federal
Os **hunkpapa** (en ) son un grupo nativo americano, un dos sete lumes do consello do pobo lakota. O nome ''* é unha palabra lakota que quere dicir "Xefe do Círculo" (outrora, o nome da tribo estaba representado nos rexistros europeo-americanos como *Honkpapa*). Segundo a tradición, os  instalaban as súas tendas na entrada do círculo do Gran Consello cando os síux se reunían en convocatoria. Falan a lingua lakota, unha das tres variedades das linguas síux.

## Notas 
## Véxase tamén 
### Ligazóns externas 
*
*"Native American Tribes: Sioux (Second Part)", 1997, resumido por Willow Branch de "Through Indian Eyes", *Reader's Digest''
Territorio de Dacota

miniatura|250px|Territorio de Dacota entre 1861 e 1889.
O **Territorio de Dacota** foi un territorio organizado incorporado dos Estados Unidos que existiu dende o 2 de marzo de 1861 até o 2 de novembro de 1889, cando a extensión final do territorio foi reducida e dividida e posteriormente foi admitida á Unión como os estados de Dacota do Norte e Dacota do Sur.

## Historia 
O Territorio de Dacota estaba formado pola parte máis ao norte da terra adquirida na compra de Luisiana en 1803, así como a parte máis ao sur da Terra de Rupert, que foi adquirida en 1818 cando o límite foi cambiado ao paralelo 49. O nome refírese á póla dacota das tribos síux que ocupaban a zona nese momento. A maior parte do Territorio de Dacota eran anteriormente parte dos territorios de Minnesota e Nebraska.

Cando Minnesota se converteu en estado no ano 1858, a zona sobrante entre o río Missouri e o límite oeste de Minnesota quedou desorganizada. Cando se asinou o Tratado de Yankton a finais dese ano, cedendo gran parte do que fora terra india síux ao goberno dos Estados Unidos, os primeiros colonos formaron un goberno provisional e fixeron presión sen éxito para conseguir o estatuto de territorio dos Estados Unidos. Wilmot Wood Brookings foi o gobernador provisional. As vilas de Wilmot e Brookings, así como o condado de Brookings levan o seu nome.
Tres anos despois, o presidente electo Abraham Lincoln, parente de J.B.S. Todd fixo presión persoalmente polo status de territorio e o Congreso dos Estados Unidos de América creou formalmente o Territorio de Dacota. Converteuse nun territorio organizado o 2 de marzo de 1861. Trala súa creación, o Territorio de Dacota incluía gran parte dos actuais Montana e Wyoming, así como as actuaia Dacota do Norte e Dacota do Sur e unha pequena parte da actual Nebraska.  O presidente Lincoln nomeou o primeiro gobernador do Territorio de Dacota, William Jayne, que era o vello amigo e veciño de Lincoln de Springfield, Illinois.

Unha pequena parcela de terra coñecida como "Lost Dakota" existiu como un enclave remoto do Territorio de Dacota ata que pasou a formar parte do condado de Gallatin, no Territorio de Montana, en 1873.

Toda a terra ao norte do río Keya Paha (que inclúe a maior parte do condado de Boyd, Nebraska, e unha parte máis pequena do veciño condado de Keya Paha) era orixinalmente parte de Territorio de Dacota, pero foi transferido a Nebraska en 1882.

## Notas 
## Véxase tamén 
### Bibliografía 
* 
* 
*
César Pérez Gellida

**César Pérez Gellida,** nado en Valladolid en 1974, é un escritor español de novela negra. As súas novelas destacan polo seu realismo e rigor nos campos criminalístico e forense.

## Traxectoria 
Residiu en Madrid e Buenos Aires, e actualmente vive en Valladolid. É Licenciado en Xeografía e Historia pola Universidade de Valladolid e mestrado en Dirección Comercial e Mercadotecnia pola Cámara de Comercio de Valladolid. Desde febreiro de 2014 colabora co diario *El Norte de Castela* cunha columna semanal na súa sección de cultura chamada *La Cantina del Calvo*.

En 2018 foi elixido como Pregoeiro das Feiras e Festas da Virxe de San Lourenzo, na cidade de Valladolid.

## Obra 
### Novelas 
* *Memento Mori. Versos, canciones y trocitos de carne I* (2013). Suma. 584 páxs. ISBN 978-84-9129-703-1.
* *Dies irae. Versos, canciones y trocitos de carne II* (2013). Suma. 568 páxs. ISBN 978-84-663-3240-8.
* *Consummatum est. Versos, canciones y trocitos de carne III.* (2014). Suma. 680 páxs. ISBN 978-84-663-3241-5.
* *Khimera* (2015). 544 páxs. ISBN 978-84-663-3000-8.
* *Sarna con gusto. Refranes, canciones y rastros de sangre I.* (2016). Suma. 512 páxs. ISBN 978-84-663-4104-2.
* *Cuchillo de palo. Refranes, canciones y rastros de sangre II.* (2016). Suma. 512 páxs. ISBN 978-84-663-4194-3.
* *A grandes males. Refranes, canciones y rastros de sangre III.* (2017). Suma. 688 páxs. ISBN 978-84-663-4329-9.
* *Konets* (2017). Suma. 592 páxs. ISBN 978-84-663-4867-6.
* *Todo lo mejor* (2018). Suma. 608 páxs. ISBN 978-84-663-5216-1.
* *Todo lo peor* (2019). Suma. 480 páxs. ISBN 978-84-9129-204-3.
* *La suerte del enano* (2020). Suma. 592 páxs. ISBN 978-84-663-6210-8.
* *Astillas en la piel* (2021). Suma. 464 páxs. ISBN 978-84-663-6211-5.
* *Nos crecen los enanos* (2022). Suma. (Á venda o 08-0922)
[miniatura|Co libreiro de [Bueu Fernando Miranda na presentación de *Astillas en la piel*. Xuño 2022.]]

### Outros 
* Banda sonora da triloxía *Versos, canciones y trocitos de carne* (2015, Warner Music). Conta con tres temas inéditos compostos por Iván Ferreiro de cuxas letras comparte a autoría con Pérez Gellida.
* Canción "Gris acero sobre Buenos Aires" composta por Julián Saldarriaga (guitarrista de Love of Lesbian e Mi Capitán) e Iván Ferreiro a partir da letra incluída en "A grandes males" de Pérez Gellida.
* "Adefesio" un relato orixinal de César Pérez Gellida para *Negra y Criminal* da Cadena SER.

## Premios e recoñecementos 
* Premio Racimo de Literatura 2013.
* Premio Piñón de Ouro outorgado en setembro de 2014.
* Medalla de Honra da Sociedade Española de Criminoloxía e Ciencias Forenses en 2014.
* Premio á mellor novela negra do ano por *Todo lo mejor* no festival Valencia Negra 2019.
* Premio Conde Ansúrez de Literatura en outubro de 2019.
* Premio Alcaide de Honra do Museo Nacional do viño en decembro de 2019.
* Finalista do Premio da Crítica de Castela e León en 2019.
## Notas 
## Véxase tamén 
### Ligazóns externas 
* Web oficial do autor
Policía da axencia india

Un **policía da axencia india** foi unha figura de autoridade nos Estados Unidos asignada a unha tribo nativa americana. Era un policía contratado polos axentes indios dos Estados Unidos durante finais do século XIX e comezos do XX. O policía da axencia india tiña o deber de aplicar as leis federais, as leis do estado onde a súa reserva estaba localizada, e os termos dos tratados federais coa súa autoridade tribal.

Moitas tribos non tiveron gobernos recoñecíbeis e polo tanto ningunha lei tribal. Nas reservas destas tribos, o axente indio contratou membros tribais para efectuar a lei de acordo coas normas federais, da axencia e dos tratados.

Algunhas tribos, coma os cherokees, tiveron sistemas ben desenvolvidos de leis tribais e tribunais tribais; a policía de axencia tamén aplicou estas leis, e testemuñaron o seu mantemento nos tribunais tribais. Xa que a policía de axencia eran axentes federais, os delitos contra eles tiveron que ser tentados nun tribunal de Distrito dos Estados Unidos.

Varios policías da axencia india foron responsábeis da morte do líder lakota Touro Sentado. Durante unha loita posterior entre os seguidores de Touro Sentado e a policía da axencia, Touro Sentado recibiu un disparo no costado e na cabeza polos policías de Standing Rock, o tenente Bull Head (*Tatankapah*, ) e Red Tomahawk (*Marcelus Chankpidutah*, ), despois de que os partidarios de Touro Sentado dispararan contra a policía.

## Notas 
## Véxase tamén 
### Bibliografía 
*Bureau of Indian Affairs. *Indian Law Enforcement History*. Republished at Tribal Court Clearinghouse from original published by Bureau of Indian Affairs and archived at  Archive.org
*Ellis, Mark R. "Indian Police", *Encyclopedia of the Great Plains*. University of Nebraska–Lincoln, 2011.
*Remington, Frederic, *"On the Indian Reservations"*. *The Century*, Vol. 38, Issue 4, August 1889, pp 536–545.
*Indian Affairs: Laws and Treaties. Vol. I, Laws (Compiled to December 1, 1902).
Universidade de Leipzig

A **Universidade de Leipzig** (), localizada en Leipzig no Estado Libre de Saxonia, é a segunda máis antiga de Alemaña.

Foi fundada o 2 de decembro de 1409 por Frederico I, Elector de Saxonia e seu irmán Guillerme II, margrave de Meißen.

Na súa orixe estaba formada por catro facultades e, en 2021, albergaba catorce facultades e arredor de 31.000 estudantes. 

Esta Universidade cumpriu máis de 600 anos ininterrompidos dedicada á docencia e á investigación.

Actualmente conta cun Centro de Estudos Galegos, un dos catro existentes en Alemaña. 

## Historia 
A Alma máter de Leipzig foi inaugurada a principios do século XV polo antipapa Alexandre V na súa Bula de Recoñecemento do 9 de setembro de 1409.

O seu primeiro reitor foi Johannes Otto von Münsterberg.

Entre 1953, durante o "Ano de Karl Marx", a universidade foi renomeada como **Universidade Karl Marx**, nome que conservou até 1991.

## Facultades 
As catro facultades orixinais foron Filosofía e Letras, Teoloxía, Medicina e Dereito. Hoxe en día, a Universidade alberga as seguintes catorce facultades:

* Facultade de Teoloxía
* Facultade de Dereito
* Facultade de Historia, Arte e Estudos Orientais
* Facultade de Filoloxía
* Facultade de Educación
* Facultade de Ciencias Sociais e Filosofía
* Facultade de Economía e Dirección (incluíndo Enxeñaría Civil)
* Facultade de Ciencias dos Deportes
* Facultade de Medicina (cun hospital universitario)
* Facultade de Matemáticas e Ciencias Informáticas
* Facultade de Biociencias, Farmacia e Psicoloxía
* Facultade de Física e Ciencias da Terra
* Facultade de Química e Mineraloxía
* Facultade de Medicina Veterinaria

## Profesores e alumnos ilustres 
## Notas
Eva Inés Obergfell

**Eva Inés Obergfell**, nada o 24 de decembro de 1971 en Brilon, Renania do Norte-Westfalia, é unha xurista alemá.

Desde o 1 de abril de 2022 é a reitora da Universidade de Leipzig. 

Entre 2000 e 2002 Obergfell completou a súa formación xurídica, entre outras institucións, na Autoridade de Medios de Comunicación de Berlín-Brandenburgo, na Embaixada de Alemaña en Santiago de Chile e nun despacho de avogados en Buenos Aires. En 2002 aprobou o seu segundo Exame de Estado e foi admitida no colexio de avogados de Berlín.

## Algunhas publicacións 
* *Filmverträge im deutschen materiellen und internationalen Privatrecht – zur Reformierbarkeit des materiellen Filmvertragsrechts und zur interessengerechten kollisionsrechtlichen Anknüpfung von Filmverträgen*. Heymann, Köln u. a. 2001. ISBN 978-3-4522-4898-5.
* "Hindernis Pflichtteil? Zur Legitimation des Pflichtteilsrechts und den Grenzen der vorweggenommenen Erbfolge". En: Johannes Hager (ed.): *Vorweggenommene Vermögensübertragung unter Ausschluss von Pflichtteilsansprüchen* (= Schriften zum Notarrecht. Nr. 34). Nomos, 2013. ISBN 978-3-8487-0198-8, pp 9–33
* *Verlagsrecht. Kommentar*. C. H. Beck, München 2013. ISBN 978-3-4066-1999-1. (Con Constanze Ulmer-Eilfort).

## Notas
Thou (grupo musical estadounidense)

**Thou** é unha banda estadounidense de sludge metal formada en Baton Rouge, Luisiana en 2005. No presente está composta por Bryan Funck (voces), Andy Gibbs (guitarra), Matthew Thudium (guitarra e voces), Mitch Wells (baixo), KC Stafford (guitarra e voces), e Tyler Coburn (batería).

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Gorka Santamaría

**Gorka Santamaría Nos**, nado en Bilbao o 3 de xullo de 1995, é un futbolista español que xoga de dianteiro no Unionistas de Salamanca, da Primeira Federación. É irmán dos tamén futbolistas Josu e Ander Santamaría, sendo xemelgo deste último.

## Traxectoria 
Ingresou aos 10 anos na canteira do Athletic Club e foi subindo polas diferentes categorías inferiores do club. Na tempada 2012/13 debutou na Terceira División co Basconia, segundo filial do Athletic, e na seguinte campaña foi o máximo goleador do grupo IV da categoría, con 20 tantos. Para a tempada 2014/15 subiu ao primeiro filial, o Bilbao Athletic, da Segunda División B, onde militou durante dúas tempadas, tendo como adestrador ao "Cuco" Ziganda. Na primeira delas marcou 18 goles, sendo o máximo goleador do equipo xunto a Sabin Merino, e logrou o ascenso á Segunda División. Na tempada 2015/16 marcou 7 goles en 34 partidos da categoría de prata, pero o equipo acabou descendendo. Na tempada 2016/17 saíu cedido ao Cádiz, onde dispuxo só de 481 minutos, nos que marcou dous goles. 

En 2017 rematou o seu contrato co Athletic e asinou co Recreativo de Huelva, de Segunda B. Disputou un total de 31 partidos co club andaluz, nos que marcou 5 goles. Para a tempada 2018/19 fichou polo Sporting de Gijón B, co que marcou 10 goles en 35 partidos.

En xullo de 2019, fichou polo Badajoz, club no que militou durante os seguintes tres anos. Durante ese período disputou un total de 92 partidos e marcou 31 goles, contribuíndo a que o equipo se proclamase campión do seu grupo da Segunda B en 2021, aínda que non conseguiu o ascenso a Segunda. Na tempada 2021/22 os seus 15 goles colocárono como o terceiro máximo goleador do Grupo I da Primeira División RFEF, só por detrás de Quiles e Héctor Hernández.

En xuño de 2022 foi anunciado como novo xogador do Deportivo da Coruña, tamén da Primeira RFEF. Con todo,no club galego non conseguiu achegarse aos seus números na campaña pasada e non conseguiu ningún gol nos 14 partidos que disputou, dos que só saíu como titular en tres. O último día de 2022 o club anunciou o despido do xogador.

O 12 de xaneiro de 2023 fíxose público o seu regreso ao Badajoz. Disputou 19 partidos co club estremeño ata o final da tempada, anotando 4 goles, sen poder salvar o equipo do descenso. En xuño anunciouse a súa fichaxe polo Nàstic de Tarragona. Apenas contou con oportunidades no equipo de Daniel Vidal, disputando 27 encontros, case todos saíndo dende o banco de suplentes, e disputou sen éxito a promoción de ascenso a Segunda. Marcou un só gol, na final da promoción ante o Málaga.

En xullo de 2024 fichou polo Unionistas de Salamanca, da mesma categoría.

## Notas 
## Véxase tamén 
### Ligazóns externas 
* Datos do xogador no sitio web do Athletic Club .
O Campo, Albá, Palas de Rei

**O Campo** é un lugar da parroquia de Albá no concello lugués de Palas de Rei, na comarca da Ulloa.

## Lugares e parroquias
### Lugares de Albá
### Parroquias de Palas de Rei
## Véxase tamén 
### Outros artigos 
* Lugares de Palas de Rei
Prado da Cal, Taboi, Outeiro de Rei

**Prado da Cal** é un lugar da parroquia de Taboi no concello lugués de Outeiro de Rei, na comarca de Lugo.

## Lugares e parroquias 
### Lugares de Taboi 
### Parroquias de Outeiro de Rei
O Outeiro, Covelo, Palas de Rei

**O Outeiro** é un lugar da parroquia de Covelo no concello lugués de Palas de Rei, na comarca da Ulloa. Segundo o Instituto Galego de Estatística, en 2021 tiña 4 habitantes, dos cales 2 eran homes e 2 eran mulleres.

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias
### Lugares de Covelo
### Parroquias de Palas de Rei
## Notas
Arneirón da balea cincenta

O **arneirón da balea cincenta** (***Cryptolepas rhachianecti***) é un cirrípede parasito da familia Coronulidae que vive asociado á pel da balea cincenta e algunhas outras especies de balea como a balea xibardo.

## Descrición 
Medra até un diámetro de 3,8 cm. A cuncha é ovoide e xeralmente comprimida ou incrustada na pel das baleas que habita. A cavidade do corpo está rodeada por uns trinta radios proxectados sobre a pel. A boca é tamén ovoide. O opérculo é unha forte membrana que cobre a boca por onde saen os cirros. A coloración da cuncha é branca onde está erosionada, a membrana opercular é amarelada. *Cryptolepas rhachianecti* habita incrustado na pel da balea, xeralmente na cabeza e debaixo das aletas.

## Distribución
Atópase hoxe en día só no océano Pacífico do norte onde vive a balea cinsenta. Esta balea estivo presente no Atlántico norte entre o Plistoceno superior até tempos recentes, e encontráronse fósiles de *C. rhachianecti* na costa dos Países Baixos, o que indica que este arneirón tamén estivo alí presente. Este arneirón encontrouse entre xaneiro e marzo durante varios anos en baleas belugas cativas na baía de San Diego, preto da ruta que empregan as baleas cinsentas migratorias. O arneirón provoca unha reacción na pel das belugas como respota inmunolóxica.

## Ecoloxía
Este arneirón encóntrase exclusivamente na pel das baleas, case sempre na balea cinsenta (*Eschrichtius robustus*), e en ocasións na candorca (*Orcinus orca*) e na beluga (*Delphinapterus leucas)*. Na balea cincenta, os arneiróns adhírense profundanmente na pel e están principalmente apiñados nas costas e cabeza do animal. Canda estes arneiróns e aproveitándose da protección que lles dan atópanse outras especies de ectoparasitos crustáceos coñecidos como  piollos das baleas, como o piollo da balea cinsenta *Cyamus scammoni*, ou *Cyamus ceti* e *Cyamus kessleri*. Tan comúns son estes animais na balea cinsenta adulta que poden chegar a albergar varios quilos de arneiróns e piollos destes. Foron observadas baleas cinsentas rozando os seus corpos contra leitos mariños de pedra con aparentemente intención de librarse dos organismos adheridos.

## Galería

File:Cryptolepas rhachianecti Dall, 1872 2013 000.JPG
File:GrayWhaleByPhilKonstantin.jpg

## Notas 
## Véxase tamén 
### Ligazóns externas 
* SmugMug: Gray Whale Barnacle ( Cryptolepas rhachianecti ). Whidbey Island. April 24, 2011 
* Integrated Taxonomic Information System (ITIS): Cryptolepas rhachianecti  Dall, 1872. Taxonomic Serial No.: 89673
* Youtube: Orca Bite Marks on Harpooned Gray Whale
Fontefría, Augas Santas, Palas de Rei

**Fontefría** é un lugar da parroquia de Augas Santas no concello lugués de Palas de Rei, na comarca da Ulloa. Segundo o Instituto Galego de Estatística, en 2021 tiña oito habitantes (seis homes e dúas mulleres).
## Toponimia
O topónimo **Fontefría** (do latín ) é un hidrotopónimo transparente, referido a unha 'fonte de auga fría'.

## Lugares e parroquias
### Lugares de Augas Santas
### Parroquias de Palas de Rei
## Notas
Ribadal, Merlán, Palas de Rei

**Ribadal** é un lugar da parroquia de Merlán no concello lugués de Palas de Rei, na comarca da Ulloa. Segundo o Instituto Galego de Estatística, en 2024 estaba deshabitado, o que supón unha diminución con respecto a 2021, cando tiña 1 habitante.

Sitúase a carón de Ribadal (Augas Santas).

## Lugares e parroquias
### Lugares de Merlán
### Parroquias de Palas de Rei
## Notas
Te quiero mal

***Te quiero mal*** é unha curtametraxe española estreada en 2005 en Compostela, dirixida por Mireia Giró e protagonizada por Isabel Naveira.

## Trama 
A protagonista é unha muller cega que vive soa e traballa como directora musical. Ten a vida organizada para ser autosuficiente malia a súa discapacidade. Sabe onde están situadas todas as cousas na súa vivenda: a cunca do almorzo no armario, o leite no frigorífico, as zapatillas ao pé da cama, as chaves, a toalla xunto á ducha ou a maquillaxe organizada para poder elixir as cores. Ten a axuda dun aparello co que sabe a cor das cousas. Ela oriéntase e conta os pasos para chegar onde desexa, por iso, cando se despista, pode ter un erro e cruzar a rúa por un lugar que non é o paso de peóns.

Cando un home, Cristian, entra na súa vida, descoloca as cousas de uso diario, modificacións que poderían impedir a autonomía da protagonista. Cristian ignora as necesidades vitais e a orde física que facilita a accesibilidade á contorna vital da muller. A curtametraxe mostra a cegueira como metáfora do amor, da atracción, que a protagonista permite entrar na súa vivenda. Deste xeito, cuestiona o amor tradicional como relación emocional irresponsable.

## Detalles 
O guión gañou o concurso *Curtocircuíto 05*, un Festival Internacional de Curtametraxes de Compostela, cuxo premio ofrece a rodaxe ou distribución en Festivais nacionais e internacionais. A curta conseguiu multitude de premios en moitos dos festivais aos que se presentou, como o primeiro premio na *XXVIII Semana Internacional da Curtametraxe* de San Roque (Cádiz). Isabel Naveira contou co asesoramento do Centro da Organización Nacional de Cegos Españois (ONCE) de Pontevedra para interpretar o papel.

## Recoñecementos seleccionados 
* 2006 Primeiro premio da *XXVIII Semana Internacional del Cortometraje* de San Roque (Cádiz)
* 2007 Premio Kodak do Público no *VIII Concurso Iberoamericano de Cortometrajes Versión* Española-SGAE
* 2007 Premio nas *XII Jornadas de Cine Villa de* *La Almunia de Doña Godina*

## Ficha técnica 
* Guión e dirección: Mireia Giró
* Repartición: Isabel Naveira, Monti Castiñeiras, Jose A. Perozo
* Música: Manu Riveiro
* Produción: Ficción Producciones
* Formato: HD / 35mm
* Duración: 16 minutos
* Estrea: 2005
* Xénero: Drama
* Emisión: Televisión de Galicia e Televisión Española
* Premios: 25

## Notas 
## Véxase tamén 
### Ligazóns externas 
* Te quiero mal
* 
* Te quiero mal, Vídeo
Palas de Rei, Palas de Rei, Palas de Rei

**Palas de Rei** é un lugar da parroquia de Palas de Rei no concello lugués de Palas de Rei, na comarca da Ulloa. Segundo o Instituto Galego de Estatística, en 2021 tiña 849 habitantes, dos cales 414 eran homes e 435 eran mulleres.

## Lugares e parroquias
### Lugares de Palas de Rei
### Parroquias de Palas de Rei
## Notas